[{"text_idx": "#000005", "text": "Doktorito\u0308o\u0308: ohtlikult saastatud reovett saaks puhastada senisest odavamalt"}, {"text_idx": "#000007", "text": "Reovees leiduvaid ohtlikke saasteaineid saaks lagundada su\u0308sihappegaasiks ja veeks senisest odavamalt, na\u0308htub Tallinna Tehnikau\u0308likoolis kaitstud doktorito\u0308o\u0308st."}, {"text_idx": "#000009", "text": "\"Maailmas on kasvav probleem puhta vee vajaduse ja\u0308rele. Kuigi on olemas potentsiaalsed veeto\u0308o\u0308tlusmeetodid, siis need on u\u0308ldiselt va\u0308ga kallid nii kapitali kui ka operatsioonikulude pa\u0308rast. Seeto\u0303ttu tuleb neile leida potentsiaalseimaid alternatiive,\" selgitas vastne doktor Priit Tikker."}, {"text_idx": "#000010", "text": "Praegu ko\u0303rvaldatakse reovee puhastamisel reoained veest mehaaniliste, bioloogiliste vo\u0303i fu\u0308u\u0308sikalis-keemiliste vo\u0303tetega. Reoveest leiab sageli aga ko\u0303iksuguste tugevatoimeliste ravimite ja\u0308a\u0308ke. Samuti tekib potentsiaalselt ohtlikke u\u0308hendeid ka hu\u0308gieenitoodete ja plastitoodete tootmisel ning kasutamisel, millest on samamoodi klassikaliste reoveepuhastusviisidega raske vabaneda."}, {"text_idx": "#000011", "text": "\"Tihti on taolised u\u0308hendid madala biolagundatavusega, misto\u0303ttu traditsioonilistes veepuhastusmeetoditega toimub kas ainult osaline vo\u0303i ei toimu u\u0308ldse lagundamist,\" nentis Tikker. Need niisama loodusesse juhtides reostavad need aga lo\u0303puks looduslikke veekogusid ja po\u0303hjavett, mida kasutavad teiste seas ka inimesed."}, {"text_idx": "#000012", "text": "Priit Tikker uuris oma va\u0308itekirja raames, kuidas ohtlikest ainetest paremini vabaneda. U\u0308he lahendusena keskendus ta impulss koroona elektrilahendusele (KIEL). Erinevalt enamikust teistest ta\u0308iustatud oksu\u0308datsiooniprotsessidest ei ole vaja lisada teisi kemikaale, vaid lagundajate tootmiseks piisab ainult elektrienergiast,\" ma\u0308rkis vastne doktor."}, {"text_idx": "#000013", "text": "Meetod on pu\u0308u\u0308dnud varem ka teiste teaduslaborite ta\u0308helepanu. Samas on uurinud need ma\u0308rksa va\u0308hem sellist lahendust, kus to\u0308o\u0308deldavat lahust pritsitakse va\u0308ikeste tilkadega otse nn plasma tsooni. \"See on aga na\u0308idanud ko\u0303rgemat energiaefektiivsust vo\u0303rreldes teiste puhastusmeetoditega,\" lisab Tikker. Andmeid oli tema so\u0303nul sedavo\u0303rd va\u0308he, et polnud isegi head aimdust, kuidas puhastada sellega reovett suuremas koguses ja seda argielus u\u0308ldse rakendada."}, {"text_idx": "#000014", "text": "Tikker tegi kolleegidega katseid perioodilise PCD-seadmega, mis koosnes plasmareaktorist, 40-liitrisest veemahutist, vee tsirkulatsioonisu\u0308steemist ning impulssgeneraatorist."}, {"text_idx": "#000015", "text": "Muu hulgas uuris ta katsete ka\u0308igus, kuidas mo\u0303jutab oksu\u0308datsiooni to\u0303husust gaasi ja vedeliku kokkupuutepinna ulatus happelises ja aluselises keskkonnas. Mudelsaasteainetena kasutas Tikker kolleegidega oksalaati (OXA) ehk oblikhappe soola ja mu\u0308rgist fenooli.indaktiivsete radikaalipu\u0308u\u0308durite mo\u0303ju PCD protsessile uuris tabisfenool A (BPA) ja bisfenool S (BPS) oksu\u0308datsiooni katsetes. Neid katseid tegi ta ilma pindaktiivse aineta, lisades BPA ja BPS algselt aluselistesse vesilahustesse naatriumdodetsu\u0308u\u0308lsulfaati (SDS) kui pindaaktiivset HO\u2022 -pu\u0308u\u0308durit.To\u0308o\u0308ru\u0308hm uuris ka va\u0308liste oksu\u0308deerijate mo\u0303ju oksalaadi lagundamisele happelises keskkonnas. Selleks tegi see katseid, muutes oksalaadi ja oksu\u0308deerija suhtelist sisaldust"}, {"text_idx": "#000016", "text": "Kogutud andmed annavad aimu, kuidas on mo\u0303tet PCD oksu\u0308datsiooni erinevatest saasteainetest vabanemiseks timmida. Samuti aitavad need Priit Tikri so\u0303nul ehitada suuremaid seadmeid, millega oleks mo\u0303tet hakata puhastama reovett ka laborist va\u0308ljaspool."}, {"text_idx": "#000017", "text": "Vo\u0303tmerolli ma\u0308ngiks seejuures ta\u0308iustatud oksu\u0308datsiooniprotsessid. Nendes kasutatakse tugevatoimelisi lagundajaid ehk hu\u0308droksu\u0308u\u0308lradikaale, mida toodetakse kohapeal kemikaalidest vo\u0303i mo\u0303ne fu\u0308u\u0308sikalise protsessi, na\u0308iteks elektri abil. Tikker viitas, et viimasest pole pa\u0308a\u0308su. Hu\u0308droksu\u0308u\u0308lradikaalide eluiga ja\u0308a\u0308b alla u\u0308he millisekundi."}, {"text_idx": "#000018", "text": "\"Erinevalt traditsioonilisest meetoditest on need lagundajad vo\u0303imelised lagundama ka raskesti biolagundatavaid u\u0308hendeid. Sellegipoolest on ta\u0308iustatud oksu\u0308datsiooniprotsessid perspektiivikamad to\u0308o\u0308tlemismeetodid, mida o\u0303igesti tehes on vo\u0303imalik lagundada potentsiaalselt ohtlikud saasteained ohututeks su\u0308sihappegaasiks ning veeks.\""}, {"text_idx": "#000024", "text": "Teadur: no\u0303uetele vastab vaid iga kolmanda kodukaevu vesi"}, {"text_idx": "#000025", "text": "Energiaagentuur ennustab fossiilku\u0308tustele va\u0308ikest langust"}, {"text_idx": "#000033", "text": "Hu\u0308ljatud su\u0308nteesimeetod peibutab keskkonnaso\u0303bralikuma keemiaga"}, {"text_idx": "#000042", "text": "Analu\u0308u\u0308s: bioku\u0308tustest on kasu, kuniks mets pu\u0308sti ja\u0308a\u0308b"}, {"text_idx": "#000050", "text": "Teadlane teab: miks Eesti suvi la\u0308heb aina ku\u0308lmemaks ja kas nii ja\u0308a\u0308bki?"}, {"text_idx": "#000053", "text": "Teadlased ei na\u0308e Emajo\u0303e tselluloositehase plaane loodussa\u0308a\u0308stlikena"}, {"text_idx": "#000056", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]